SL Uradni list Evropske unije L 92/6

IZVEDBENA UREDBA KOMISIJE (EU) 2018/555

z dne 9. aprila 2018

o usklajenem večletnem programu nadzora Unije za leta 2019, 2020 in 2021 za zagotavljanje skladnosti z mejnimi vrednostmi ostankov pesticidov v ali na živilih rastlinskega in živalskega izvora ter za oceno izpostavljenosti potrošnikov ostankom teh pesticidov

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 29(2) Uredbe,

ob upoštevanju naslednjega:

(1) Z Uredbo Komisije (ES) št. 1213/2008 (2) je bil uveden prvi usklajeni večletni nadzorni program Skupnosti za leta 2009, 2010 in 2011. Navedeni program se je nadaljeval na podlagi nadaljnjih uredb Komisije. Zadnja je bila Izvedbena uredba Komisije (EU) 2017/660 (3).

(2) Prehrana prebivalcev Unije je sestavljena iz tridesetih do štiridesetih glavnih živil. Ker se znatne spremembe zaradi uporabe pesticidov pokažejo šele v treh letih, bi bilo treba pesticide v navedenih živilih spremljati v nizih triletnih ciklov, da se omogoči ocena izpostavljenosti potrošnikov in uporabe zakonodaje Unije.

(3) Evropska agencija za varnost hrane (v nadaljnjem besedilu: Agencija) je predložila znanstveno poročilo o oceni zasnove programa za spremljanje pesticidov. Ugotovila je, da se lahko presežena mejna vrednost nad 1 % oceni s stopnjo napake 0,75 % pri izbiri 683 vzorčnih enot za najmanj 32 različnih živil (4). Zbiranje navedenih vzorcev bi bilo treba porazdeliti med države članice glede na število prebivalcev, pri čemer bi bilo treba za vsak proizvod na leto zbrati najmanj 12 vzorcev.

(4) Da bi se zagotovila reprezentativnost razpona pesticidov iz programa nadzora za uporabljene pesticide, so se upoštevali analitski rezultati prejšnjih programov uradnega nadzora Unije.

(5) Smernice za postopke validacije in nadzora kakovosti pri analizi ostankov pesticidov v živilih in krmi so objavljene na spletišču Komisije (5).

(6) Kadar opredelitev ostanka pesticida vključuje druge aktivne snovi, metabolite in/ali razgradne ali reakcijske produkte, bi bilo treba o navedenih spojinah poročati ločeno, kadar se vsaka meri posamično.

(7) Države članice, Komisija in Agencija so se dogovorile o izvedbenih ukrepih, kot je standardni opis vzorca (Standard Sample Description – SSD) (6) (7) „za predložitev rezultatov analize ostankov pesticidov, ki so povezani s predložitvijo informacij držav članic.

(8) Za postopke vzorčenja bi bilo treba uporabljati Direktivo Komisije 2002/63/ES (8), ki vključuje metode in postopke vzorčenja, ki jih je priporočila Komisija za Codex Alimentarius.

(9) Oceniti je treba skladnost z mejnimi vrednostmi ostankov za hrano za dojenčke in majhne otroke iz člena 10 Direktive Komisije 2006/141/ES (9) in člena 7 Direktive Komisije 2006/125/ES (10), pri čemer se upoštevajo samo opredelitve ostankov iz Uredbe (ES) št. 396/2005.

(10) Glede metod za posamezen ostanek lahko države članice izpolnjujejo svoje obveznosti analize tako, da se obrnejo na uradne laboratorije, ki že uporabljajo zahtevane validirane metode.

(11) Države članice morajo do 31. avgusta vsako leto predložiti informacije za prejšnje koledarsko leto.

(12) Da bi se izognili vsakršni zmedi zaradi prekrivanja zaporednih večletnih programov, bi bilo treba Izvedbeno uredbo (EU) 2017/660 zaradi pravne varnosti razveljaviti. Vendar bi jo bilo treba še naprej uporabljati za vzorce, testirane leta 2018.

(13) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1

Države članice v letih 2019, 2020 in 2021 odvzamejo in analizirajo vzorce za kombinacije pesticid – proizvod, kakor je določeno v Prilogi I.

Število vzorcev za vsak proizvod, vključno s hrano za dojenčke in majhne otroke ter proizvodi, ki izvirajo iz ekološkega kmetovanja, je določeno v Prilogi II.

Člen 2

1. Serija za vzorčenje se izbere naključno.

Postopek vzorčenja, vključno s številom enot, mora biti v skladu z Direktivo 2002/63/ES.

2. Vsi vzorci, vključno s hrano za dojenčke in majhne otroke, se analizirajo za ugotavljanje prisotnosti pesticidov iz Priloge I v skladu z opredelitvami ostankov iz Uredbe (ES) št. 396/2005.

3. Pri hrani za dojenčke in majhne otroke se ocenijo vzorci proizvodov za takojšnje uživanje ali pripravo po navodilih proizvajalcev, pri čemer se upoštevajo MRL iz direktiv 2006/125/ES in 2006/141/ES. Kadar se takšna hrana lahko zaužije bodisi kot gotov proizvod bodisi kot proizvod za pripravo, se sporočijo rezultati za gotov proizvod.

Člen 3

Države članice predložijo rezultate analize vzorcev, testiranih leta 2019, do 31. avgusta 2020, rezultate analize vzorcev, testiranih leta 2020, do 31. avgusta 2021 in rezultate analize vzorcev, testiranih leta 2021, do 31. avgusta 2022. Navedeni rezultati se predložijo v skladu s standardnim opisom vzorca (SSD).

Kadar opredelitev ostanka pesticida vključuje več spojin (aktivno snov in/ali metabolit ali razgradni ali reakcijski produkt), države članice poročajo o rezultatih analize v skladu s celotno opredelitvijo ostanka. Poleg tega se rezultati vseh analitov, ki so vključeni v opredelitev ostanka, predložijo ločeno, kadar se merijo posamično.

Člen 4

Izvedbena uredba (EU) 2017/660 se razveljavi.

Vendar se za vzorce, testirane leta 2018, še naprej uporablja do 1. septembra 2019.

Člen 5

Ta uredba začne veljati 1. januarja 2019.

Ta uredba je v celoti zavezujoča in se neposredno uporablja v vseh državah članicah. V Bruslju, 9. aprila 2018 Za Komisijo Predsednik Jean-Claude JUNCKER

(1) UL L 70, 16.3.2005, str. 1.

(2) Uredba Komisije (ES) št. 1213/2008 z dne 5. decembra 2008 o usklajenem večletnem programu Skupnosti za leta 2009, 2010 in 2011 v zvezi z zagotavljanjem skladnosti z mejnimi vrednostmi ostankov pesticidov v in na živilih rastlinskega in živalskega izvora ter oceno izpostavljenosti potrošnikov ostankom teh pesticidov (UL L 328, 6.12.2008, str. 9).

(3) Izvedbena uredba Komisije (EU) 2017/660 z dne 6. aprila 2017 o usklajenem večletnem programu nadzora Unije za leta 2018, 2019 in 2020 za zagotavljanje skladnosti z mejnimi vrednostmi ostankov pesticidov v ali na živilih rastlinskega in živalskega izvora ter oceno izpostavljenosti potrošnikov ostankom teh pesticidov (UL L 94, 7.4.2017, str. 12).

(4) Evropska agencija za varnost hrane; program za spremljanje pesticidov: ocena zasnove. EFSA Journal 2015;13(2):4005.

(5) Dokument št. SANTE/11813/2017 https://ec.europa.eu/food/sites/food/files/plant/docs/pesticides_mrl_guidelines_wrkdoc_2017-11813.pdf v najnovejši različici.

(6) Standardni opis vzorca za živila in krmo (EFSA Journal 2010; 8(1): 1457).

(7) Uporaba verzije 2.0 standardnega opisa vzorca (Standard Sample Description – SSD) EFSA za sporočanje podatkov o nadzoru ostankov pesticidov v živilih in krmi v skladu z Uredbo (ES) št. 396/2005 (povezane objave EFSA 2015; EN-918).

(8) Direktiva Komisije 2002/63/ES z dne 11. julija 2002 o določitvi metod vzorčenja za uraden nadzor nad ostanki pesticidov v in na proizvodih rastlinskega in živalskega izvora v Skupnosti in o razveljavitvi Direktive 79/700/EGS (UL L 187, 16.7.2002, str. 30).

(9) Direktiva Komisije 2006/141/ES z dne 22. decembra 2006 o začetnih formulah za dojenčke in nadaljevalnih formulah za dojenčke in majhne otroke in o spremembi Direktive 1999/21/ES (UL L 401, 30.12.2006, str. 1).

(10) Direktiva Komisije 2006/125/ES z dne 5. decembra 2006 o žitnih kašicah ter hrani za dojenčke in majhne otroke (UL L 339, 6.12.2006, str. 16).

PRILOGA I Del A: Proizvodi rastlinskega izvora (1), ki jih je treba vzorčiti v letih 2019, 2020 in 2021 2019 2020 2021 (c) (a) (b) Jabolka (2) Pomaranče (2) Namizno grozdje (2) Jagode (2) Hruške (2) Banane (2) Breskve, vključno z nektarinami in podobnimi hibridi (2) Kiviji/aktinidije (2) Grenivke (2) Vino (rdeče ali belo) iz grozdja (Če specifični faktorji predelave za vino niso na voljo, se lahko uporabi privzeti faktor 1. Države članice morajo sporočiti faktorje predelave vina, uporabljene v „Nacionalnem zbirnem poročilu“.) Cvetača (2) Jajčevci (2) Solata (2) Čebula (2) Brokoli (2) Glavnato zelje (2) Korenje (2) Melone (2) Paradižnik (2) Krompir (2) Gojene gobe (2) Špinača (2) Fižol (sušen) (2) Paprika (2) Ovseno zrnje (3) (4) Rženo zrnje (4) Pšenično zrnje (4) Ječmenovo zrnje (4) (5), Rjavi riž (oluščen riž), opredeljen kot riž po odstranitvi mekin z neoluščenega riža (6) Deviško oljčno olje (Če specifični faktor predelave olja ni na voljo, se lahko za snovi, topne v maščobi, uporabi privzeti faktor 5, pri čemer je treba upoštevati standardni donos pri proizvodnji oljčnega olja, ki je 20 % pridelka oljk; za snovi, ki niso topne v maščobi, se lahko uporablja privzeti faktor predelave olja 1. Države članice morajo sporočiti faktorje predelave, uporabljene v „Nacionalnem zbirnem poročilu“.) Del B: Proizvodi živalskega izvora (1), ki jih je treba vzorčiti v letih 2019, 2020 in 2021 2019 2020 2021 (e) (f) (d) Kravje mleko (2) Perutninsko maščevje (2) Goveje maščevje (2) Prašičje maščevje (2) Ovčje maščevje (2) Kokošja jajca (2) (8), Del C: Kombinacije pesticid – proizvod, ki jih je treba spremljati v proizvodih rastlinskega izvora ali na njih 2019 2020 2021 Opombe 2,4-D (c) (a) (b) V letu 2019 se analizira le v in na solati, špinači in paradižniku; v letu 2020 v in na pomarančah, cvetači, rjavem rižu in sušenem fižolu; v letu 2021 pa v in na grenivkah, namiznem grozdju, jajčevcih in brokoliju. 2-fenilfenol (c) (a) (b) Abamektin (c) (a) (b) Acefat (c) (a) (b) Acetamiprid (c) (a) (b) Akrinatrin (c) (a) (b) Aldikarb (c) (a) (b) Aldrin in dieldrin (c) (a) (b) Ametoktradin (c) (a) (b) Azinfos-metil (c) (a) (b) Azoksistrobin (c) (a) (b) Bifentrin (c) (a) (b) Bifenil (c) (a) (b) Bitertanol (c) (a) (b) Boskalid (c) (a) (b) Bromidov ion (c) (a) (b) V letu 2019 se analizira le v in na solati in paradižniku; v letu 2020 v in na rjavem rižu; v letu 2021 pa v in na papriki. Bromopropilat (c) (a) (b) Bupirimat (c) (a) (b) Buprofezin (c) (a) (b) Kaptan (c) (a) (b) Karbaril (c) (a) (b) Karbendazim in benomil (c) (a) (b) Karbofuran (c) (a) (b) Klorantraniliprol (c) (a) (b) Klorfenapir (c) (a) (b) Klormekvat (c) (a) (b) V letu 2019 se analizira le v in na paradižniku in ovsu; v letu 2020 v in na korenju, hruškah, rži in rjavem rižu; v letu 2021 pa v in na jajčevcih, namiznem grozdju, gojenih gobah in pšenici. Klorotalonil (c) (a) (b) Klorprofam (c) (a) (b) Klorpirifos (c) (a) (b) Klorpirifos-metil (c) (a) (b) Klofentezin (c) (a) (b) Analizira se za vse navedene proizvode, razen žita. Klotianidin (c) (a) (b) Ciazofamid (c) (a) (b) Ciflutrin (c) (a) (b) Cimoksanil (c) (a) (b) Cipermetrin (c) (a) (b) Ciprokonazol (c) (a) (b) Ciprodinil (c) (a) (b) Ciromazin (c) (a) (b) V letu 2019 se analizira le v in na solati in paradižniku; v letu 2020 v in na krompirju, čebuli in korenju; v letu 2021 pa v in na jajčevcih, papriki, melonah in gojenih gobah. Deltametrin (c) (a) (b) Diazinon (c) (a) (b) Diklorvos (c) (a) (b) Dikloran (c) (a) (b) Dikofol (c) (a) (b) Analizira se za vse navedene proizvode, razen žita. Dietofenkarb (c) (a) (b) Difenokonazol (c) (a) (b) Diflubenzuron (c) (a) (b) Dimetoat (c) (a) (b) Dimetomorf (c) (a) (b) Dinikonazol (c) (a) (b) Difenilamin (c) (a) (b) Ditianon (c) (a) (b) V letu 2019 se analizira le v in na jabolkih in breskvah; v letu 2020 v in na hruškah in rjavem rižu; v letu 2021 pa v in na namiznem grozdju. Ditiokarbamati (c) (a) (b) Analizira se v in na vseh navedenih proizvodih, razen brokoliju, cvetači, glavnatem zelju, oljčnem olju, vinu in čebuli. Dodin (c) (a) (b) Emamektin benzoat B1a, izražen kot emamektin (c) (a) (b) Endosulfan (c) (a) (b) EPN (c) (a) (b) Epoksikonazol (c) (a) (b) Etefon (c) (a) (b) V letu 2019 se analizira le v in na jabolkih, breskvah, paradižniku in vinu; v letu 2020 v in na pomarančah in hruškah; v letu 2021 pa v in na papriki, pšenici in namiznem grozdju. Etion (c) (a) (b) Etirimol (c) (a) (b) Analizira se v in na vseh navedenih proizvodih, razen žitih. Etofenproks (c) (a) (b) Etoksazol (c) (a) (b) Famoksadon (c) (a) (b) Fenamidon (c) (a) (b) Fenamifos (c) (a) (b) Fenarimol (c) (a) (b) Analizira se v in na vseh navedenih proizvodih, razen žitih. Fenazakvin (c) (a) (b) Analizira se v in na vseh navedenih proizvodih, razen žitih. Fenbukonazol (c) (a) (b) Fenbutatin oksid (c) (a) (b) V letu 2019 se analizira le v in na jabolkih, jagodah, breskvah, paradižniku in vinu; v letu 2020 v in na pomarančah in hruškah; v letu 2021 pa v in na jajčevcih, grenivkah, papriki in namiznem grozdju. Fenheksamid (c) (a) (b) Fenitrotion (c) (a) (b) Fenoksikarb (c) (a) (b) Fenpropatrin (c) (a) (b) Fenpropidin (c) (a) (b) Fenpropimorf (c) (a) (b) Fenpiroksimat (c) (a) (b) Fention (c) (a) (b) Fenvalerat (c) (a) (b) Fipronil (c) (a) (b) Flonikamid (c) (a) (b) V letu 2019 se analizira le v in na jabolkih, breskvah, špinači, solati, paradižniku, ovsu in ječmenu; v letu 2020 v in na krompirju, hruškah, rjavem rižu in rži; v letu 2021 pa v in na jajčevcih, namiznem grozdju, grenivkah, melonah, papriki in pšenici. Fluazifop-P (c) (a) (b) V letu 2019 se analizira le v in na jagodah, glavnatem zelju, solati, špinači in paradižniku; v letu 2020 v in na cvetači, sušenem fižolu, krompirju in korenju; v letu 2021 pa v in na jajčevcih, brokoliju, papriki in pšenici. Flubendiamid (c) (a) (b) Fludioksonil (c) (a) (b) Flufenoksuron (c) (a) (b) Fluopikolid (c) (a) (b) Fluopiram (c) (a) (b) Flukvinkonazol (c) (a) (b) Flusilazol (c) (a) (b) Flutriafol (c) (a) (b) Fluksapiroksad (c) (a) (b) Folpet (c) (a) (b) Formetanat (c) (a) (b) Fostiazat (c) (a) (b) Glifosat (c) (a) (b) Haloksifop, vključno s haloksifopom-P (c) (a) (b) V letu 2019 se analizira le v in na jagodah in glavnatem zelju; v letu 2020 v in na sušenem fižolu; v letu 2021 pa v in na brokoliju, grenivkah, papriki in pšenici. Heksakonazol (c) (a) (b) Heksitiazoks (c) (a) (b) Analizira se za vse navedene proizvode, razen žita. Imazalil (c) (a) (b) Imidakloprid (c) (a) (b) Indoksakarb (c) (a) (b) Iprodion (c) (a) (b) Iprovalikarb (c) (a) (b) Izokarbofos (c) (a) (b) Izoprotiolan (a) V letu 2020 se analizira le v in na rjavem rižu. V letih 2019 in 2021 se snov ne analizira v ali na nobenem proizvodu. Krezoksim-metil (c) (a) (b) Lambda-cihalotrin (c) (a) (b) Linuron (c) (a) (b) Lufenuron (c) (a) (b) Malation (c) (a) (b) Mandipropamid (c) (a) (b) Mepanipirim (c) (a) (b) Mepikvat (c) (a) (b) V letu 2019 se analizira le v in na ječmenu in ovsu; v letu 2020 v in na hruškah, rži in rjavem rižu; v letu 2021 pa v in na gojenih gobah in pšenici. Metalaksil in metalaksil-M (c) (a) (b) Metamidofos (c) (a) (b) Metidation (c) (a) (b) Metiokarb (c) (a) (b) Metomil (c) (a) (b) Metoksifenozid (c) (a) (b) Metrafenon (c) (a) (b) Monokrotofos (c) (a) (b) Miklobutanil (c) (a) (b) Oksadiksil (c) (a) (b) Oksamil (c) (a) (b) Oksidemeton-metil (c) (a) (b) Paklobutrazol (c) (a) (b) Paration (c) (a) (b) Paration-metil (c) (a) (b) Penkonazol (c) (a) (b) Pencikuron (c) (a) (b) Pendimetalin (c) (a) (b) Permetrin (c) (a) (b) Fosmet (c) (a) (b) Pirimikarb (c) (a) (b) Pirimifos-metil (c) (a) (b) Procimidon (c) (a) (b) Profenofos (c) (a) (b) Propamokarb (c) (a) (b) V letu 2019 se analizira le v in na jagodah, glavnatem zelju, špinači, solati, paradižniku in ječmenu; v letu 2020 v in na korenju, cvetači, čebuli in krompirju; v letu 2021 pa v in na namiznem grozdju, melonah, jajčevcih, brokoliju, papriki in pšenici. Propargit (c) (a) (b) Propikonazol (c) (a) (b) Propizamid (c) (a) (b) Prosulfokarb (c) (a) (b) Protiokonazol (c) (a) (b) V letu 2019 se analizira le v in na glavnatem zelju, solati, paradižniku, ovsu in ječmenu; v letu 2020 v in na korenju, čebuli, rži in rjavem rižu; v letu 2021 pa v in na papriki in pšenici. Pimetrozin (c) (b) V letu 2019 se analizira le v in na glavnatem zelju, solati, jagodah, špinači in paradižniku. V letu 2020 se snov ne analizira v ali na nobenem proizvodu. V letu 2021 se analizira v in na jajčevcih, melonah in papriki. Piraklostrobin (c) (a) (b) Piridaben (c) (a) (b) Pirimetanil (c) (a) (b) Piriproksifen (c) (a) (b) Kvinoksifen (c) (a) (b) Spinosad (c) (a) (b) Spirodiklofen (c) (a) (b) Spiromesifen (c) (a) (b) Spiroksamin (c) (a) (b) Spirotetramat (c) (a) (b) Tau-fluvalinat (c) (a) (b) Tebukonazol (c) (a) (b) Tebufenozid (c) (a) (b) Tebufenpirad (c) (a) (b) Analizira se v in na vseh navedenih proizvodih, razen žitih. Teflubenzuron (c) (a) (b) Teflutrin (c) (a) (b) Terbutilazin (c) (a) (b) Tetrakonazol (c) (a) (b) Tetradifon (c) (a) (b) Analizira se v in na vseh navedenih proizvodih, razen žitih. Tiabendazol (c) (a) (b) Tiakloprid (c) (a) (b) Tiametoksam (c) (a) (b) Tiofanat-metil (c) (a) (b) Tolklofos-metil (c) (a) (b) Triadimefon (c) (a) (b) Triadimenol (c) (a) (b) Tiodikarb (c) (a) (b) Triazofos (c) (a) (b) Trifloksistrobin (c) (a) (b) Triflumuron (c) (a) (b) Vinklozolin (c) (a) (b) Del D: Kombinacije pesticid – proizvod, ki jih je treba spremljati v proizvodih živalskega izvora ali na njih 2019 2020 2021 Opombe Aldrin in dieldrin (e) (f) (d) Bifentrin (e) (f) (d) Klordan (e) (f) (d) Klorpirifos (e) (f) (d) Klorpirifos-metil (e) (f) (d) Cipermetrin (e) (f) (d) DDT (e) (f) (d) Deltametrin (e) (f) (d) Diazinon (e) (f) (d) Endosulfan (e) (f) (d) Famoksadon (e) (f) (d) Fenvalerat (e) (f) (d) Fipronil (e) (f) (d) Glifosat (e) (f) (d) Heptaklor (e) (f) (d) Heksaklorobenzen (e) (f) (d) Heksaklorcikloheksan (HCH, alfa-izomer) (e) (f) (d) Heksaklorcikloheksan (HCH, beta-izomer) (e) (f) (d) Indoksakarb (e) V letu 2019 se analizira le v mleku. Lindan (e) (f) (d) Metoksiklor (e) (f) (d) Paration (e) (f) (d) Permetrin (e) (f) (d) Pirimifos-metil (e) (f) (d) (1) Za surovine, ki jih je treba analizirati, se deli proizvodov, za katere veljajo MRL, analizirajo za glavni proizvod iz skupine ali podskupine, kot je naveden v delu A Priloge I k Uredbi (ES) št. 396/2005, če ni določeno drugače. (2) Analizirajo se nepredelani proizvodi. V primeru zamrznjenih proizvodov se sporoči faktor predelave, če se uporablja. Če specifični faktorji predelave niso na voljo, se lahko uporabi privzeti faktor 1. (3) Če ni na voljo dovolj vzorcev ovsenega zrnja, se lahko del zahtevanega števila vzorcev za ovseno zrnje, ki jih ni bilo mogoče odvzeti, doda številu vzorcev za ječmenovo zrnje, s čimer se zmanjša število vzorcev za ovseno zrnje in sorazmerno poveča število vzorcev za ječmenovo zrnje. (4) Če ni na voljo dovolj vzorcev rženega, pšeničnega, ovsenega ali ječmenovega zrnja, se lahko analizira tudi ržena, pšenična, ovsena ali ječmenova polnozrnata moka in se sporoči faktor predelave. Če specifični faktorji predelave niso na voljo, se lahko uporabi privzeti faktor 1. (5) Če ni na voljo dovolj vzorcev ječmenovega zrnja, se lahko del zahtevanega števila vzorcev za ječmenovo zrnje, ki jih ni bilo mogoče odvzeti, doda številu vzorcev za ovseno zrnje, s čimer se zmanjša število vzorcev za ječmenovo zrnje in sorazmerno poveča število vzorcev za ovseno zrnje. (6) Kadar je to primerno, se lahko analizira tudi polirano riževo zrnje. Agenciji je treba sporočiti, ali je bil analiziran poliran ali oluščen riž. Če je bil analiziran poliran riž, se sporoči faktor predelave. Če specifični faktorji predelave niso na voljo, se lahko uporabi privzeti faktor 0,5. (7) Analizira se sveže (nepredelano) mleko, vključno z zamrznjenim, pasteriziranim, segretim, steriliziranim ali filtriranim mlekom. (8) Analizirajo se cela jajca brez lupine.